ISIGIDIMI SAMAXOSA, DECEMBER 17, 1883.

5

AMAGQUNUKWEBE NO RULUMENTE.

Siboniswe ngumhlobo wetu incwadi yakwa Rulumente enengxelo yabacedululi bepike elipakati ko Rulumente nomzi wakwa Kama. Okwanamhla sizanelisa ngokuqiwula indawo abate abacedululi emva kokuva elama Gqunukwebe nele Rulumente, malupeliswe ngazo olu dushe. Ama Gqunukwebe akaneliswa noko sisigqibo sabapicoti ate u Rulumente wakolwa siso yena. Abaqondisi-mteto abamele umzi wakwa Cungwa ke bacebise ukuba ubenele ezijajini. Eyona nto ifunwayo kukuba indawo nganye ikangelwe yodwa kungenziwa into enjengaleyo yenziwe liqumru—lo Messrs S. Melville, B. H. Holland, no Alex. Stewart—eligqibe ngoluhlobo.—

1. Ukuba kwati nge 1854 u Sir. George Cathcart watembisa u Kama nabantu bake umhlaba otile, ozincam zawoke angazixelanga oko, elodingake laqiniswa ngokungapezulu nge 1858 ngu Sir George Grey.
2. Ngapandle kwalomhlabake kwakuko umhlaba we Balakisi ngase Xesi (Middle Drift) owawumalunga nemayile ezimbini uwutat’ububanzi, kwanomnye ke owawumalunga nezine, wona mhlaumbi nezintandatu xa uwutat’ububanzi, ke wona lo ungase Qanda, i Balakisi leyo yayimiwe yimikosi eloxa, ezi Balakisi ke zona zazingapandle kanye kulomhlaba wawutenjiswe u Kama.
3. Uteke u Kama akuba ezibanga ezindawo esiti zisemhlabeni wake, waboniswa ukuba zona okwazo zazinganikelwanga kuye ngu Sir George Grey nge 1858.
4. Kwatike nge 7 February, 1861, u Sir George Grey, ngesicelo sika Kama, wenza isiqiniso esibonisa ukuba okwenene umhlaba lowo ngowake, nosapo Iwake kwanabantu bake, eteke ngoku yakuba lenkosi isivelisile okwenene sanqina ubunyaniso bayo lento.
5. Nakubake bezite zaveliswa ezizingqiniso azibonakalalisanga ukuba abantu baka Kama banento yokwenza nalomhlaba unezi Balakisi. Ngokungapezulu wada wati u Sir George Grey xa amnikelayo ezizi- ngqiniso, wamalatisa kumabala awayeqatywe ngokukodwa, ingalake anezi Balakisi abonisake ukuba umhlaba lowo wona zimi kuwo ngoka Rulumente.
6. Nezwi kananjalo elavela kwa Rulumente lokuba zonke indawo ezizeze Bakana, nendlela zimiwe lonto nayo ixela ukuba lamabala ayegcinelwe nto yimbi.
7. Kananjalo zonke izenzo ze Ruluneli yalapa neya pesheya, emva koku qiniswa esekukankanyiwe, zibonisa nazo ukuba lomhlaba we Balakisi wona wawungabandakanyiwe kumhlaba owawupiwe u Kama nabantu bake, kengoko u Rulumente angenza akutandayo ngawo.
8. Ukucandwa kwamabala ke wona amele le Balakisi yase Qanda, kwakungabambisene nanto nomhlaba ka Kama, ekwatike ngoko kwamiswa kubo aboke babekwayo, ngentando ka Rulumente.
9. Kwanokutengiswa kwendawo ezati zatengiswa kuwo, nengqeshi- so, ngentando ka Rulumente, ekungeko ntoke yatetwayo ecasene noko ngumfi uKama ezondawo nazo zibubungqina.
10. Kwandawonye nokutshiswa kwezindlu zabantu baka Kama ezazikona ngomyalelo we Mantyi, ekwazini kuka Colonel Maclean, emva kokuba u Mr. Miller wayete wazimisa ngokuzimisa indawo zalomhlaba ezi Bondeni wazityela ukuba umhlaba we Balakisi ngoka Rulumente wona.
11. Ukwalatwa kwe Bakana ese Dowie ngu Mr. Chalmers, exela ukuba yibakana eyahlula umhlaba we Balakisi, eyibonisake ngomyalelo owawunikwe yi Mantyi Enkulu, ndawonye nesigqibo esenziwayo sokuba u Simpson unegunya lokubiza inxwaleko zonke emhlabeni wake kubantu baka Kama, ngokusuka benze ngokutanda emhlabeni wake.
12. Intlaulo eyanikwa u Mr. J. C. Perks, kusenzelwa ukuba u Rulumente wayecandise indlela entsimini yake eyayiqeshiswe kuye, kwelinye lalamabala e Balakisi, nako kuyangqina.
13. Ukunikwa kwesi qiniso (title) ku Mr. R. Cumming, wase Xesi (Middle Drift) kwakuba kufumaneke okokuba indlu yake imi kulamabala akankanyiweyo ; noko kuyangqinelana nezizinto sizikankanyileyo.
14. Kananjalo landlela indala yayalatwa ngu Whitefield no James, yatyilwa ngokungapezulu ngu Simpson no Gosa, yayi yindlela endala eya e Fort Wiltshire eyayiko nge 1861 malungana nexesha lokupiwa kuka Kama umhlaba, eyayiyindlela ke kanye eyayisahlula umhlaba we Balakisi ngase mpumalanga, ekwayilandlelake yayalatwe ngabantu baka Kama, besalatisa u A. E. Murray ngo February 1882.
15. No Kama ngokwake, xa wayekalaza ku James ngokuti u Simpson umi emhlabeni wake, ngapaya kwe Balakisi, watsho naye ukuba akananto yokwenza nomhlaba we Balakisi.
16. Kananjalo no Sir George Grey ngokwake wabesazi ekuwunikele- ni umhlaba lo ku Kama, ukuba o Simpson, Blackbeard, James no Whitefield bemi kulomhlaba we Balakisi akabasusa, wabeke ngoko ebonisa ukungabi nanto yokwenza kuka Kama nalomhlaba.
17. Ukuba oko kutetwa ngamangqina ka Kama kuyinyaniso ukuba xa kwati kwakucandwa elinye lalamabala ngase Debe, u Kama waya kumangala ku Colonel Maclean, kwati noko kwacandwa, lonto ngokwayo ibonisa ukuba u Kama wafunyanwa engenandawo yokumisa inyawo, ukuba umhlaba lowo ngowake.
18. Kananjalo ukuba igusha zase Lovedale azizange zisiwe e Debe ngapambi kokuba u Mr. Govan atenge elinye lalomabala, ngapandle kokwenza zwi ku Kama, intoke naleyo evelise ubugqina.
19. Kananjalo nenkosi u William Shaw Kama uqale ukuwubanga lomhlaba nge 1881, kanti ngeloxa uyise ubeseleneminyaka elishumi efile.
20. Kananjalo nokunikelwa kwalemihlaba inezibalakisi sezikankanyi- we, inikelwa kwi Ruluneli yeli yeya pesheya, nge 1881, nalonto

ngakwayo ingqina ukuba u Kama uyaposisa ukuti lemihlaba yanikelwa ku yise nge 1861.

1. Nakuba singabanga nako ukufumana incwadi eziyalela ngoku- candwa kweli ibala lise Debe emazantsi endlela yase Fort Hare, xa kona sikangele endaweni yokuba umhlaba lowo watengiswa ngapambi ko October we 1861, kusazekake ukuba eloxesha lonke kwakungekonto yayinokwenziwa ingaziwa ngu Colonel Maclean, ekubonakala ke ukuba xa nje wayiyeka yatengiswa, yayingabandakanyiwe nesipo sika Kama.
2. Sifumana kananjalo okokuba ifama ezazinikwe u Kama nonyana bake bobatatu azibangako engxelweni apa, nokoke bekungengakuba bayahlutwa amalungelo abo kuzo, kuba iziqiniselo zona zimi zibatetelela.
3. Sifumana ukuba kananjalo ngemposiso esiqiniselweni sika Kama ekungeko nto itetwayo ngalomabala e Balakisi, lontoke noko ayiteti nto xa nje ayede alatwa ngokubalulekileyo kwamhla mnene ngu Sir George Grey.

22. Ngokumalunga nokucasana kuka Kama ngendawo yokuba lomhla- ba bebelima bedlisa kuwo abantu bakwa Gqadushe ucandwe, esiti wenziwa kukuba kungacetyiswananga naye ngapambili. Siqonda tina ukuba abantu beso sikolo banokwenza nalomhlaba njengabantu bakwa Kama, e Xesi, nase Peuleni, mhlaumbi ngapezulu kuba abantu bakona bona bema kona ngapambi kwabaka Kama, kengoko banelungelo ngapezu kwabo.

Kunjalonje esiqinisweni apo indawo ekankanya ukuba u Rulumente angenza ngokutanda malungana nendawo ezinjengokunika imimiso emhlabeni lowo ka Kama nabantu bake, londawo ibonisa ukuba lomhlaba siwukankanyileyo u Rulumente ubenokuwucanda ngapandle kokutini kuka Kama. Kuba ukuba pambi kokuba u Rulumente enze into emhlabeni lowo, ukuba bekunqweneleka ukuba avise u Kama kuqala, bekungafuneka evise Amagqunukwebe onke kanye. Into ke leyo engenziwanga ekucandweni kwe Peula ne Xesi, (Middle Drift) ngokoke kubonakala ukuba u Rulumente akabonanga mfuneko yokwe- njenjalo.

IZINTO NGEZINTO.

Ingqakaqa isahamba apa e Dayimani. Sekufe 72 kwi 99 yabantu ebahlileyo. Ingene ngoku nakuma gwangqa.

Ingqakaqa Elusutu.—Esi sifo singene nakwela Besutu. Ulaulo Iwe Free State selumise umteto wokuba kunga pakelwana zi-bembe nga-Besutu nama Bulu.

Inxenye yemali apa waka wasenkatazweni ngayo u Mr. Pattle obesakuba yimantyi Edutywa ifunyenwe entsimini kufupi nendlu. Kusabuziswa ngokubako kwayo apo.

Ama-Bulu esitili sase Bofolo agqiba kwintlanganiso aba nayo ngolwesi-Tatu ukuba azamele ukungenisa o Messrs Ayliff no Laing e-Palamente. Impi emnyama iteta ngo Sir H. Stockenstrom kupela yona.

Kunyulo oluquka iziqingata ezinjengezoma Qonce noma Komani kufumaneka amanani abavotelweyo emi ngoluhlobo okwanamhla, Schermbrucker, 1368 ; Bertram, 1104; Brown, 1102 ; Gately, 1038 ; Van Heerden, 983; Hart, 591.

Unyulo e Dikeni.—Ama-Bulu agqibe kwelokuba aza- mele ukungenisa eyawo odwa indoda e Palamente. Kwi- ntlanganiso abenayo kufupi nje ezibukweni le-Xesi ngakwe Lentonga agqibe kwelokunyula u Mr. J. H. Bezuidenhout.

Umzi uvukile!—Siva ukuba into zakowetu ezikwele Dayimani zizama indawo yokutumela owazo umntu e Pa- lamente. Intlanganiso enkulu yazo ibingo 12 December. Inteto ebalulekileyo kuyo yenziwe ngu Mr. Joseph S. Moss.

Amalungu endlu Enkulu.—Elinye lamapepa ase Nyara i *Guardian,* liwamisa ngoluhlobo amadoda ekungati apume- melele ngolu nyulo lutsha saka salubika :—Meurant, unevoti ezi 1584 ; Hutton, 1537 ; Van den Heever, 1350. Abanye bangapantsi kulamanani.

INCWADI ZABA BALELI.

UMLIBO KA GCILISHE.

Nkosi Mhleli.—Kwakona imbewu ka Gcilishe. Kaundincede kuko intombi yakowetu endingaziyo ukuba isekona nokuba yalupele yafa. Igama lentombi ngu Sikoliwe oka Timini wase Madladleni, e Mangweni kwa Zwana, kwa Mbambo, kwa Madlala, kwa Zulu, kwa Manyaza, kwa Cobemini, kwa Binita. Yayendele ku Mndawo i Reledwane Yazala u Ndongeni, no Zweni, nomka Hlakanyane ka Cebetsha. Uku- ba ngaba nguye ndingavuya undazise kakuhle ukuba kuza kutiwanina ukubalelwa kwabo. Ngati omnye wavusela u Gcilishe imbewu. U Gcilishe ngumnina? U Mndawo ngumnina? Intombi yakowetu Sikoliwe Timini.

John Mazamisa.